**Көлік құралдарына салынатын салық**

Көлік құралдарының салық төлеушісі болып меншік құқығында салық салу объектілері бар жеке тұлғалар және меншік, шаруашылық жүргізу немесе жедел басқару құқығында салық салу объектілері бар заңды тұлғалар көлік құралдары салығын төлеушілер болып табылады.

Көлік салығын төлемейді:

- Ауыл шаруашылығы өнімдерін өндіруші заңды тұлғалар;

- Шаруа немесе фермер қожалықтары үшін арнаулы салық режимін қолданатын шаруа немесе фермер қожалығының басшысы және (немесе) мүшелері;

- Мемлекеттік мекемелер;

- Мүгедектердің қоғамдық бірлестіктері-бір жеңіл автокөлікпен, қозғалтқыш көлемі 3 000 см3-ден аспайтын және бір автобусқа;

- ҰОС қатысушылары, оларға теңестірілген адамдар, көп балалы аналар;

Тiркемелердi қоспағанда, Қазақстан Республикасында тiркелген және (немесе) есепте тұрған көлiк құралдары салық салу объектiлерi болып табылады.

Салық салыға жатпайды:

Тау-кен самосвалдары (жүк көтерімділігі 40 тонна және одан жоғары), медициналық көліктер теңіз кемелері.

Көлік салығы бойынша заңды тұлғалар ағымдағы төлемдерді есептейді, Ағымдағы төлемдерді есептеу салық кезеңнің 5 шілдесіне дейін жүргізіледі.

Салықтың түпкілікті есебі 31 наурызына дейін тапсырылады.

Көлік құралдарына салынатын салық әр объектіге салынады, салық мөлшерлемесін қолдану арқылы есептеледі.

Егер көлік құралы салық кезеңінде сатып алынса немесе сатылса, онда салық сомасы көлік құралына нақты иелік ету мерзіміне есептеледі. Бұл үшін жылына есептелген салық сомасы 12 айға бөлініп, меншік айларының санына көбейтіледі.

Заңды тұлғалар ағымдағы төлемдерді салық кезеңінің 5 шілдесіне дейін көлікті тіркеу орны бойынша жасайды.

Жеке тұлғалар көлік салығын 31 желтоқсаннан кешіктірмей төлейді.

*Нұр-Сұлтан қаласы, Алматы ауданы бойынша салық басқармасының бас маманы Искендиров Р.*